Jefims Bogoļubovs

Jefims Bogoļubovs (; dzimis  Stanislavčikas ciemā, Vinnicas apgabalā, Krievijas impērijā, tagad Ukraina, miris  Tribergā, Vācijā) bija Krievijas un Vācijas starptautiskais lielmeistars šahā (1951), kurš ir divas reizes spēlējis ar Aleksandru Aļehinu mačos par pasaules šaha čempiona nosaukumu.

 Agrīnā karjera 
Par šahistu izveidojies dzimtajā Ukrainā. 1911. gadā sasniedza savu pirmo panākumu, dalot 1. vietu Kijivas šaha čempionātā. 1912. gadā ieņēma 2. vietu Viļņas turnīrā. 1913. gadā Bogoļubovs kļūst par meistaru Sanktpēterburgas Viskrievijas meistaru turnīrā.

 Pirmais pasaules karš 
1914. gada jūlijā un augustā Bogoļubovs piedalījās starptautiskajā turnīrā Manheimā, kurš netika pabeigts, jo sākās Pirmais pasaules karš.Mannheim 1914 - the unfinished tournament 
Kā Krievijas impērijas pavalstnieks kopā ar Aleksandru Aļehinu un vēl 10 krievu šahistiem viņš tika internēts un kādu laiku pavadīja ieslodzījumā. Pēc tam lielākajai daļai šahistu atļāva caur Šveici atgriezties dzimtenē, bet Bogoļubovs izvēlējās palikt Tribergā (Švarcvalde), kur viņš apprecēja vietējā skolotāja meitu un nodzīvoja līdz mūža beigām.

 Panākumu virsotnēs 
Pēc kara Bogoļubovs uzvarēja vairākos starptautiskajos turnīros: 1919. gadā Berlīnē, 1919. un 1920. gados Stokholmā, 1921. gadā Ķīlē un 1922. gadā Pieštanos. 1923. gadā viņš dala 1.-3. vietu (kopā ar Aleksandru Aļehinu un Gēzu Maroci) lielā starptautiskā turnīrā Karlsbādē.Karlsbad 1923
1924. gadā Bogoļubovs īslaicīgi atgriežas Padomju Savienībā, kur kļūst par divkārtējo PSRS čempionu, uzvarot PSRS 3.http://al20102007.narod.ru/ch_urs/1924/ch_urs24.html un 4. šaha čempionātos. Viens no lielākajiem panākumiem savā karjerā Bogoļubovs izcīna 1925. gada starptautiskajā Maskavas šaha turnīrā, kurā pārliecinoši uzvar, aiz sevis atstājot Emanuelu Laskeru un toreizējo pasaules čempionu Hosē Raulu Kapablanku.Moscow 1925

1926. gadā Bogoļubovs atgriežas Vācijā un viņam tiek atņemta PSRS pilsonība un abi PSRS čempiona nosaukumi. Kopš tā laika padomju presē Bogoļubova vārds vienmēr parādās ar negatīvu pieskaņu.

1928. gadā Bogoļubovs uzvar Badkisingenas turnīrā, apsteidzot Hosē Raulu Kapablanku, Āronu Nimcoviču un Saveliju Tartakoveru. 1931. gadā Bogoļubovs piedalās 4. Pasaules šaha olimpiādē Prāgā, kur Vācijas izlases sastāvā pie 1. galdiņa izcīnīja 2. vietu.OlimpBase :: 4th Chess Olympiad, Prague 1931, Germany

 Pasaules čempiona nosaukuma pretendents 
Panākumi turnīros izvirza Bogoļubovu par pasaules čempiona nosaukuma pretendentu. Viņam arī izdodas savākt nepieciešamo balvu fondu, lai varētu spēlēt ar Aleksandru Aļehinu, tomēr Bogoļubovs zaudē gan pirmo maču 1929. gadā ar 9,5:15,5 (+5, =9, -11),Alekhine-Bogoljubov World Championship Match (1929) kā arī atkārtoto maču 1934. gadā ar 10,5:15.5 (+3, =15, -8).Alekhine-Bogoljubov World Championship Rematch (1934) Lai gan tālaika šaha pasaulē valdīja uzskats, ka Aļehins piekrita spēlēt ar Bogoļubovu, lai izvairītos no atkārtota mača ar Kapablanku, tomēr mača partiju kvalitāte liecina, ka Bogoļubovs bija nopietns pretinieks pasaules čempionam.

 Karjeras noriets 
Tomēr zaudējumi Aļehinam iespaidoja turpmāko Bogoļubova spēli. Lai gan viņš turpināja piedalīties turnīros, tomēr iestājās rezultātu kritums. Tā 1939. gadā 2. Ķemeru - Rīgas starptautiskajā turnīrā Bogoļubovs paliek tālu aiz godalgotajām vietām.Kemeri 1939 - 365Chess.com Tournaments

Otrā pasaules kara laikā Bogoļubovs kļūst par NSDAP biedru un aktīvi piedalās dažādos nacistiskās Vācijas rīkotajos turnīros.ChessPro | Энциклопедия. Неизвестный Ефим Боголюбов Tādēļ pēc kara starptautiskā šaha federācija FIDE aizliedz viņam piedalīties turnīros ārpus Vācijas, kā arī atliek nomināciju starptautiskā lielmeistara nosaukumam, kuru tomēr piešķir 1951. gadā.

 Atsauces 

 Ārējās saites 

Kategorija:1889. gadā dzimušie
Kategorija:1952. gadā mirušie
Kategorija:Krievijas šahisti
Kategorija:PSRS šahisti
Kategorija:Vācijas šahisti
Kategorija:NSDAP biedri
Kategorija:Vinnicas apgabalā dzimušie